**PANK Ry:n asiakirjapohja (2023)**

URAKKAOHJELMA

 **Tämä urakkaohjelma täydentää urakkasopimusta**

SISÄLLYSLUETTELO

Sisällysluettelo

[1. URAKOITSIJAN SUORITUSVELVOLLISUUS 4](#_Toc131689084)

[1.1 PÄÄSUORITUSVELVOLLISUUS 4](#_Toc131689085)

[1.1.1 URAKKAAN KUULUVAT HANKINNAT 4](#_Toc131689086)

[1.2 URAKKARAJAT 4](#_Toc131689087)

[1.3 SIVUVELVOLLISUUDET 4](#_Toc131689088)

[1.4 TYÖMAAPALVELUT 6](#_Toc131689089)

[1.5 TYÖMAAN JOHTOVELVOLLISUUDET 6](#_Toc131689090)

[1.6 YHTEISET TYÖT 6](#_Toc131689091)

[1.7 ASFALTOINTITYÖT 7](#_Toc131689092)

[1.8 ALUSTA- JA ESITYÖT 8](#_Toc131689093)

[1.9 MUUT TYÖT 9](#_Toc131689094)

[2. URAKKAMUOTO JA SUORITUSVASTUUN LAAJUUS 10](#_Toc131689095)

[2.1 URAKKAMUOTO 10](#_Toc131689096)

[2.2 URAKKASUHTEET 10](#_Toc131689097)

[2.3 MAKSUPERUSTE 10](#_Toc131689098)

[3. VAKUUDET JA VAKUUTUKSET 10](#_Toc131689099)

[3.1 URAKOITSIJAN VAKUUDET 10](#_Toc131689100)

[3.2 TILAAJAN VAKUUDET 11](#_Toc131689101)

[3.3 VAKUUTUKSET 11](#_Toc131689102)

[4 TILAAJAN MAKSUVELVOLLISUUS 11](#_Toc131689103)

[4.1 URAKKAHINNAN MUODOSTUMINEN 11](#_Toc131689104)

[4.2 URAKKAHINNAN MAKSAMINEN 11](#_Toc131689105)

[4.3 SUUNNITELMA- JA HINTAMUUTOKSET 14](#_Toc131689106)

[5. ORGANISAATIOT 14](#_Toc131689107)

[5.1 TILAAJAN ORGANISAATIO/EDUSTAJAT 14](#_Toc131689108)

[5.2 URAKOITSIJAN ORGANISAATIO/EDUSTAJAT 14](#_Toc131689109)

[6. YHTEISET TOIMITUKSET 14](#_Toc131689110)

[6.1 KATSELMUKSET 14](#_Toc131689111)

[6.2 TYÖMAAKOKOUKSET 15](#_Toc131689112)

[6.3 TYÖMAAPÄIVÄKIRJA 15](#_Toc131689113)

[6.4 KÄYTTÖÖNOTTOTARKASTUS 15](#_Toc131689114)

[6.5 VASTAANOTTOTARKASTUS 15](#_Toc131689115)

[6.6 TAKUUTARKASTUS 15](#_Toc131689116)

[7. LAADUNVARMISTUS 15](#_Toc131689117)

[7.1 LAATUVAATIMUKSET JA ARVONMUUTOSPERUSTEET 15](#_Toc131689118)

[7.2 TILAAJAN LAADUNVARMISTUS 15](#_Toc131689119)

[7.3 URAKOITSIJAN LAADUNVARMISTUS 16](#_Toc131689120)

[8. MUUT SOPIMUSASIAT / ERITYISIÄ MÄÄRÄYKSIÄ 17](#_Toc131689121)

[8.1 SOPIMUKSEN PURKAMINEN JA IRTISANOMINEN 17](#_Toc131689122)

[8.2 VAROTTAVAT RAKENTEET, LAITTEET, PUUT YMS. 18](#_Toc131689123)

[8.3 ONGELMAJÄTTEET 18](#_Toc131689124)

[8.4 ILMOITUKSET 18](#_Toc131689125)

# URAKOITSIJAN SUORITUSVELVOLLISUUS

## PÄÄSUORITUSVELVOLLISUUS

### URAKKAAN KUULUVAT HANKINNAT

Urakkaan kuuluvat kaikki tarjouslomakkeissa lueteltujen kohteiden asfaltointi-, pohja- ja jyrsintätyöt sekä pienimuotoiset muut edellisiin töihin liittyvät päällystystyö*t* tässä urakkaohjelmassa esitetyssä laajuudessa. Ilmoitetut pinta-alat, tonnimäärät, muut suoritemäärät yms. ovat likimääräisiä ja ilmoittavat vain suuruusluokan. Ilmoitetut suoritemäärät eivät sido tilaajaa.

Asfalttityypistä riippumatta urakoitsijalle kuuluu asfalttimassan suunnittelu. Suunnitelmaehdotus tulee laatia niin ajoissa, että tilaaja voi siihen perehtyä ja hyväksyä sen ennen töiden aloitusta.

Urakoitsijalle kuuluu työmaa-alueella mm. liikenteen ohjaus töiden etenemisen ja työjärjestelyjen mukaan. Työmaalla on aina oltava urakoitsijan henkilö, joka huolehtii ja vastaa työnaikaisista järjestelyistä.

Tilaaja pidättää itsellään oikeuden supistaa, lisätä tai muuttaa työn laajuutta tai kohteita vielä urakan aikana.

Urakkaan kuuluu päällystystöiden lisäksi mm. tonttiliittymien, la-pysäkkien ja muiden pienalueiden päällystystyöt, kaivon kansien säätö ja korotukset, reunatukien oikominen ja asennus ja reunan täyttö kohdeluettelon mukaisesti.

## URAKKARAJAT

Yksittäisten työkohteiden rajaus tehdään kohdekohtaisesti työmaakokouksissa. Mikäli urakassa käytetään massan valmistukseen tilaajan raaka-aineita, ei urakoitsija saa käyttää niitä muille tilaajille tehtäviin töihin.

## SIVUVELVOLLISUUDET

Tilaaja suorittaa työmäärien mittauksen urakoitsijan edustajan kanssa, ellei muusta sovita. Kaikista mittaustoimituksista laaditaan mittauspöytäkirja. Jokainen työkohde mitataan omana erillisenä kohteena.

Tilaaja hankkii kohdekohtaiset työluvat arkisin klo 7.00–18.00 välisenä aikana tehtäviä töitä varten. Muina aikoina tehtäville töille luvat hankkii urakoitsija (esim. yötyölupa, lupa häiritsevän työn tekemistä varten).

* + 1. Urakoitsijan työnantaja-asemasta ja tilaajavastuulaista johtuvat velvollisuudet

Urakoitsijan tulee esittää tilaajalle mahdollisten aliurakoitsijoiden vastaavat selvitykset, mitkä siltä itseltään on vaadittu. Määräys tästä on sisällytettävä aliurakoita koskeviin tarjouspyyntöihin. Tilaajalla on oikeus hylätä sellainen urakoitsija, aliurakoitsija tai näiden alihankkija, joka ei ole toimittanut vaadittuja selvityksiä.

Urakoitsijan päätoteuttaja-asema määritetään kohteittain.

Urakoitsijan (päätoteuttajan) on huolehdittava siitä, että jokaisella työmaalla työskentelevällä on työmaalla liikkuessaan näkyvillä henkilön yksilöivä kuvallinen tunniste. Tunnisteesta on käytävä ilmi, onko työmaalla työskentelevä työsuhteessa oleva työntekijä vai itsenäinen työnsuorittaja. Työntekijän tunnisteessa tulee olla mm. veronumero. Jokaisen palveluntuottajan on toimitettava ennen työvaiheen aloittamista päätoteuttajalle omien ja alihankkijoidensa työmaalla työskentelevien työntekijöiden nimet ja syntymäajat työmaalla tarvittavien kulkulupien myöntämiseksi ja oikeellisuuden seuraamiseksi.

* + - 1. Työvoimamääräykset

Urakoitsijan tulee antaa työvoimastaan tilaajalle ilmoitus. Ilmoituksen muoto ja sisältö tarkennetaan työn alkaessa.

Jos urakoitsijalla on tämän sopimuksen tarkoittamissa tehtävissä työ- maalla palveluksessaan ulkomaalainen työntekijä, on urakoitsijan huolehdittava jäljempänä esitettyjen velvoitteiden täyttämisestä ennen sopimuksen mukaisen työn aloittamista.

Ulkomaisella työntekijällä on oltava seuraavat luvat riippuen siitä min- kä maalainen hän on:

* + - * 1. Työntekijä on EU/ETA-maan kansalainen; työn teko ei edellytä erillistä lupaa tai päätöstä, oli kyseessä lähetetty tai Suomeen palkattu työntekijä.
				2. Jos muiden maiden kansalainen työskentelee vakituisena työntekijänä EU/ETA-valtiossa toimivassa yrityksessä ja yritys lähettää työntekijän tilapäisesti Suomeen on Suomessa tapahtuvan työn aikana oltava oleskelu- ja työluvan voimassa siinä EU/ETA-jäsenvaltiossa, josta työntekijä lähetettiin Suomeen.

Lähetettyjen työntekijöiden vähimmäisehdoista säädetään laissa lähetetyistä työntekijöistä (1148/1999).

Urakoitsija on velvollinen osoittamaan, että urakoitsija itse ja tähän sopimukseen liittyvät alihankkijat noudattavat suomalaisen työehtosopimuksen mukaisia määräyksiä.

Urakoitsija on velvollinen ottamaan omille työntekijöilleen tapaturma- vakuutukset ja huolehtimaan siitä, että alihankkijat toimivat vastaavalla tavalla omien työntekijöidensä kanssa. Urakoitsija on velvollinen noudattamaan ulkomaisiin työntekijöihinsä nähden suomalaista lain- säädäntöä ja huolehtimaan siitä, että myös alihankkijat toimivat vastaavalla tavalla.

Urakoitsija vastaa siitä, ulkomaalaiset työntekijät maksavat suomalaisen lainsäädännön edellyttämät verot.

Urakoitsijalla on velvollisuus näyttää toteen ulkomaalaista työvoimaa koskevien velvoitteidensa täyttäminen. EU/ETA-alueelta lähetettyjen työntekijöiden osalta tämä tapahtuu A1 –todistuksella, sosiaaliturvasopimusmaista tulevien lähetettyjen työntekijöiden osalta vastaavalla sopimuksella ja sopimuksettomista maista tulevien työntekijöiden osalta eläkevakuuttamista koskevilla tiedoilla.

## TYÖMAAPALVELUT

Tilaaja luovuttaa korvauksetta urakoitsijan käyttöön työkohteissa niiden toteuttamiseksi välittömästi tarvittavat alueet. Alueesta ja alueen käytöstä on sovittava etukäteen tilaajan kanssa. Vastuu työkohteesta ja sen ylläpidosta siirtyy urakoitsijalle työn alkaessa tai sovitusta työn alkamisajankohdasta ja päättyy, kun tilaaja on työsuorituksen hyväksynyt.

Urakoitsijan tulee hankkia muiden tarvitsemiensa alueiden käyttöoikeudet.

## TYÖMAAN JOHTOVELVOLLISUUDET

Urakoitsija toimii tässä urakassa pääurakoitsijana ja vastaa päätoteuttajan velvollisuuksista työkohteissa, joilla ei samanaikaisesti ole nimettynä muuta päätoteuttajaa, jolle kuuluu työmaan johtovelvollisuudet.

Urakoitsija toimii aina päätoteuttajana käyttämiinsä aliurakoitsijoihin nähden.

## YHTEISET TYÖT

*Työnaikaiset liikennejärjestelyt*

Urakoitsija vastaa työnaikaisista liikennejärjestelyistä. Liikennejärjestelyjen suunnittelu ja toteutus tehdään Suomen kuntatekniikan yhdistyksen julkaisua ”Tilapäiset liikennejärjestelyt katualueella 2013” noudattaen.

Urakoitsijan tulee hyväksyttää liikennejärjestelysuunnitelmat tien ja kadun pitäjällä sekä ilmoittaa liikennejärjestelyistä poliisi- ja paloviran- omaisille.

Tavanomaista suurempien liikennejärjestelyjen (esim. kiertotiet, bussi- reittien järjestelyt, pitempiaikaiset sulkemiset ja yksisuuntaistamiset) suunnittelusta vastaa tilaaja. Toteutuskustannukset sovitaan tapaus- kohtaisesti.

Urakoitsija ei ole oikeutettu käyttämään työmaaliikenteeseen tai pysäköinti-, huolto- ja varastoalueena muita kuin yleisiä teitä, katuja tai alueita ilman tilaajan edustajan tai maanomistajan lupaa. Työtä varten tarvittavat laitteet ja varastot on sijoitettava siten, että ne eivät kohtuuttomasti häiritse tai estä liikennettä.

Urakoitsijan on pidettävä kunnossa kaikki työn aikana käyttämänsä alueet sekä viimeistelytöiden yhteydessä ilman eri korvausta siivottava ja kunnostettava ne sekä kunnostettava/korjattava töistä vaurioituneet laitteet ja varusteet

## ASFALTOINTITYÖT

Työn käynnistyessä urakoitsija laatii ajoitetun työohjelman, jota tarvittaessa tarkennetaan. Urakoitsijan on aloitettava työt työohjelman mukaisesti ja suoritettava ne yhtäjaksoisesti valmiiksi ohjelman mukaisesti. Ainoastaan erikseen sovittaessa saadaan töitä suorittaa muulloin kuin arkisin 07-18 välisenä aikana.

*Asfalttimassojen dokumentointi*

Asfalttimassoilla, käytetyllä sideaineella ja kiviaineksella tulee olla CE- merkintä. Jokaisesta kohteessa käytetystä massakuormasta tulee olla dokumentti, josta selviää kohdetiedot, kuljetusvälineen tiedot ja asfalttimassan tiedot.

*Asfalttirouheen käyttö*

Asfalttirouheen käytöstä on sovittava aina tilaajan kanssa.

*Asfalttipäällystetyöt*

Asfalttipäällysteiden yksikköhintoihin kuuluu massan valmistus kaikki- ne raaka-ainehankintoineen, kuljetus työmaalle, levitystyö ja tiivistys- työ täysin valmiiksi päällysteeksi sekä käytettyjen materiaalien ja työ- tuloksen laadun toteamiseksi tarvittavat mittaukset ja kokeet.

Asfalttipäällysteiden yksikköhintoihin on sisällytettävä mm. seuraavat aputyöt:

* sidotun alustan puhdistus ja kuivaus
* alustan liimaus
* valmiiden saumojen liuostus
* työaikaiset suunnitelmat.

*Sirotepintaus (SIP)*

Sirotepintauksen yksikköhintoihin on sisällytettävä seuraavat työt:

* alustan puhdistus
* sideaineen levitys
* kiviaineksen levitys ja tiivistys

*Soratieden pintaus (SOP)*

Soratien pintauksen yksikköhintoihin on sisällytettävä seuraavat työt:

* alustan muotoilu tasausmurskeella ja sen tiivistys (tasaukseen käytettävän kiviaineksen määrä ja raekoko on sovittava tapauskohtaisesti)
* sideaineen levitys
* kiviaineksen levitys ja tiivistys

## ALUSTA- JA ESITYÖT

Seuraavat työt, jotka eivät sisälly päällysteen yksikköhintoihin, suoritetaan erikseen sovituilla yksikköhinnoilla.

*Sitomaton alusta*

Tilaaja rakentaa kantavan kerroksen valmiiksi. Tähän urakkaan sisältyy kantavan kerroksen viimeistely. Viimeistelyyn sisältyy tasausmurskekerroksen (0–5 cm) muotoilu suunnitelmien mukaiseen tasoon ja kaltevuuksiin tiivistettynä.

Tarvittaessa kantavan kerroksen rakentaminen tehdään tasausmurskeen (enintään 10 cm) sisältävillä yksikköhinnoilla. Mikäli tasausmursketta tarvitsee käyttää enemmän kuin 10 cm, tästä sovitaan erikseen.

Urakkaan kuuluu kaivon kansien ja sulkujen säätö lopulliseen korkeuteen ja kaltevuuteen korotusrenkaita käyttäen tai kelluvia kansistoja säätäen.

*Sidottu alusta*

Urakkaan kuuluu sidotun alustan liimaus-, tasaus- ja jyrsintätyöt. Lisäksi urakkaan kuuluu jyrsinrouheen kuormaus ja loppusijoitus. Kaikkien liikennettä haittaavien jyrsintäsaumojen loivennus sekä työaikarajoituksista johtuvat kustannukset tulee sisällyttää jyrsinnän yksikköhintoihin.

Kaivojen ja kansistojen laskemisesta jyrsintätyön ajaksi ja nostamises- ta ja ympäryksen paikkauksesta maksetaan sopimuksen mukainen yksikköhinta.

Jyrsintä ja asfaltointityöt on ajoitettava siten, että jyrsitty alue on päällystetty 1-3 viikon (sovitaan työmaakokouksessa) kuluessa jyrsinnästä. Urakoitsijalle kuuluu mahdollisten puhjenneiden kohtien paikkaus ennen asfaltointityötä. Jyrsintätyö voi ulottua reunatukeen saakka.

Jos näkymättömissä oleva kansirakenne rikkoo urakoitsijan kalustoa eikä kansirakenteen sijainti ole ollut urakoitsijan tiedossa esim. luovutetuissa suunnitelmissa, on tilaaja korvausvelvollinen vahingosta. Jos taas kannen sijainti on urakoitsijan tiedossa ja vahinkoja syntyy jyrsinnän vuoksi, urakoitsijan on vaihdettava kansisto kustannuksellaan. Kansistona käytetään tällöin kelluvaa kansistoa.

## MUUT TYÖT

Urakkaan kuuluu seuraavien valmistelu- ja erikoistöiden suoritus, joista maksetaan sopimuksen mukainen yksikköhinta:

* kansistojen korkeudensäätötyöt (kaivot ja sulut) asfaltoivalla/päällystettävällä alueella
* asfalttireunalistojen ja kourujen rakentaminen
* saumanauhojen hankinta ja asennus
* reunatukien oikaisu ja asennustyöt

*Kansistojen nosto ja vaihtotyöt*

Tehtäessä kansistojen vaihto- tai säätötöitä kohteessa, jossa on useampia päällystekerroksia, tehdään työ kahdessa vaiheessa. Kummastakin työvaiheesta maksetaan sopimuksen mukainen yksikköhinta.

Kun vanhaa päällystettä korkeammalla olevan kansiston korkeusase- maa ei asfaltointityön yhteydessä tarvitse korjata, poistetaan kansiston ympärillä olevaa asfalttia noin 0,5 m:n leveydeltä uuden massan liittymisen varmistamiseksi.

Kansistojen nostossa mahdollisesti tarvittavat korotusrenkaat on sisällytettävä kansistojen säädön yksikköhintoihin.

Kiinteän kansiston vaihdosta kelluvaksi maksetaan yksikköhintaluettelon mukainen yksikköhinta.

*Reunatukien oikaisu*

Vähäiset luonnonkivisten reunatukien oikaisutyöt kuuluvat urakkaan (erillinen yksikköhinta). Ajoradan puolelle syntyneen kaivu-uran täyttö murskeella tai asfalttimassalla kuuluu urakkaan. Jalkakäytävän tai tms. alueen päällystys/korjaus sovitaan erikseen.

# URAKKAMUOTO JA SUORITUSVASTUUN LAAJUUS

## URAKKAMUOTO

Urakka on yksikköhintaperusteinen kokonaisurakka (KU)

## URAKKASUHTEET

Urakoitsija toimii tässä urakassa pääurakoitsijana ja lainsäädännön tarkoittamana päätoteuttajana. Urakoitsija voi antaa osan töistä tilaa- jan hyväksymille aliurakoitsijoille.

Urakoitsija voi toimia erikseen nimetyissä kohteissa aliurakoitsijana. Tällöin tilaaja toimii päätoteuttajana ja urakoitsija aliurakoitsijan ominaisuudessa. Urakoitsija on velvollinen noudattamaan kohteen päätoteuttajan työturvallisuuteen ja toteutusaikatauluun liittyviä määräyksiä.

## MAKSUPERUSTE

Maksuperusteena on urakkasopimuksen perusteella määräytyvät yksikköhinnat ja määrämittausperusteissa esitetyllä tavalla mitatut työmäärät.

# VAKUUDET JA VAKUUTUKSET

## URAKOITSIJAN VAKUUDET

* + 1. Rakennusajan vakuus

Rakennusajan vakuus on 10 % arvonlisäverottomasta urakkahinnasta. Rakennusajan vakuuden on oltava voimassa:

1. urakkasopimuksen kaikinpuolisesta täyttämisestä
2. viivästyssakon suorittamisesta
3. niiden vahinkojen korvaamiseksi, jotka johtuvat urakoitsijan korvausvelvollisuudesta kolmannelle osapuolelle, jolle rakennuttaja saattaa joutua vastuuseen.

Rakennusaikainen vakuus palautetaan urakoitsijalle heti,

* kun urakka on kokonaisuudessaan otettu vastaan,
* kun vastaanottotarkastuspöytäkirja on allekirjoitettu
* kun takuuajan vakuus on asetettu
* kun mahdolliset korvaukset on suoritettu kolmannelle henkilölle, jolle rakennuttaja saattaa joutua vastuuseen
* kun rakennuttajan esittämät urakkasopimukseen perustuvat vaatimukset on suoritettu tai erillinen vakuus niiden selvittämiseksi ja suorittamiseksi on asetettu.
	+ 1. Takuuaika ja takuuajan vakuus

Takuuaika on kaksi vuotta.

Sorakadun sirotepintauksen takuuaika on yksi vuosi. Pintauksen laatu arvostellaan käyttöönottotarkastuksen yhteydessä, kun irtonainen kiviaines on harjattu pois. Pintauksen takuuaika ei koske kuitenkaan risteysalueita, jyrkkiä mäkiä eikä muita sellaisia kohtia, joissa raskaan liikenteen aiheuttama pistekuormitus on aiheuttanut pintaukseen vaurioita.

Takuuajan vakuus on 2 % arvonlisäverottomasta kaikki työt käsittävästä urakkahinnasta.

Urakoitsija on velvollinen huolehtimaan siitä, ettei takuun antaja vapaudu velvollisuuksistaan ennen kuin sopimuspuolten keskeiset suhteet ovat täysin selvät siinäkään tapauksessa, että sopimus puretaan YSE 98 78–81 §:n perusteella.

## TILAAJAN VAKUUDET

Maksuvelvollisuutensa täyttämisestä tilaaja ei esitä selvitystä eikä aseta vakuutta.

## VAKUUTUKSET

* + 1. Rakennuskohteen vakuuttaminen

Urakoitsijan tulee ottaa rakennuskohteelle YSE 38 §:n 10 kohdan mukaiset vakuutukset.

# TILAAJAN MAKSUVELVOLLISUUS

## URAKKAHINNAN MUODOSTUMINEN

Urakkahinta muodostuu mitattujen suoritemäärien ja sopimuksenmukaisten yksikköhintojen perusteella.

## URAKKAHINNAN MAKSAMINEN

* + 1. Maksusuoritukset

Ennakkomaksua ei suoriteta. Laskut on lähettävä jokaisesta työkohteesta erikseen. Laskun liitteenä on mittauspöytäkirja, johon lasku perustuu. Ensimmäisen laskun maksamisen ehtona on, että työnaikainen vakuus on asetettu.

Laskujen maksuaika on 21 vrk siitä, kun maksukelpoinen lasku on esitetty tilaajalle. Yliajalta urakoitsijalla on oikeus periä korkolain mukainen vuotuinen viivästyskorko.

* + 1. Pidätykset

Tilaajalla on oikeus pidättää laskuista puutteista ja vioista johtuvat ansiottoman hyödyn pidätykset ja arvonvähennykset. Lopullinen hyväksyminen tehdään vastaanottotarkastuksessa.

Tilaajalla on oikeus pidättää laskuista tai viimeisestä maksuerästä mahdollisten vahinkojen aiheuttamat kustannukset, kunnes ne on selvitetty.

* + 1. Toiminnalliset sanktiot

Urakoitsijan toiminnallisista laiminlyönneistä voidaan määrätä seuraavat sanktiot:

* + - * kirjallinen muistutus
			* sakko (rahallinen korvaus, joka voidaan vähentää urakan laskutuksesta)
			* urakoitsijan edustajan vaihto
			* urakan purku

*Kirjallinen muistutus*

Kirjallinen muistutus kirjataan työmaapäiväkirjaan ja käsitellään työ- maakokouksessa. Muistutus voi olla:

* + - * Urakoitsijan oman laadunvarmistuksen yhteydessä esiin tullut toiminnallinen laadunalitus ja sen seurauksena laaditun poikkeamaraportin perusteella annettu muistutus.
			* Tilaajan suorittaman laadunvalvonnan yhteydessä paljas- tuvasta toiminnallisesta laadun alittumisesta, josta urakoitsija itse ei ole tehnyt poikkeamaraporttia.

*Sakko*

Sakko on kirjallisen muistutuksen jälkeen (samasta asiasta) seuraava rahallinen sanktio. Laiminlyönnin tai puutteen ollessa vakava, sakko voidaan määrätä myös ilman muistutusta. Useampivuotisessa urakassa tarkastellaan asfaltointikautta kerrallaan.

*Urakoitsijan edustajan vaihto*

Tilaajalla on oikeus urakoitsijan edustajan vaihtoon (vastuunalainen työnjohtaja), mikäli urakkaan on kirjattu useita muistutuksia ja sakkoja.

*Urakan purku*

Urakan purkaminen on äärimmäinen menettely sellaisissa tilanteissa, joissa kaikki edellä luetellut keinot on käytetty eikä urakoitsijan toimin- ta senkään jälkeen vastaa sopimusasiakirjojen vaatimuksia.

|  |  |
| --- | --- |
| Toiminnallinen poikkeama | Samasta laiminlyönnistä annetut muistutukset ja sakot |
| ensimmäinen kerta | toinen kerta | seuraavat kerrat |
| Laatusuunnitelman vastainen toiminta | muistutus | 500 € | 1 000 € |
| Tilaajan tekemän valvonnan perusteella havaittu huomattava laatupoikkeama, jostaurakoitsija ei ole tehnyt poikkeamaraporttia | muistutus | 1 000 € | 2 000 € |
| Urakoitsijan laaturaportoinnissa, päiväkirjoissa yms. asia- kirjoissa on todennettavasti kirjattu tosiasioita vastaamattomia tietoja | 1 000 € | 3 000 € | urakoitsijan edustajan vaihto |
| Liikenteen hoidon, työnaikaisten järjestelyiden, tiedottamisen laiminlyönti tai puute (esim. unohdettu sovittu tiedottaminen, jätetty työn jälkeen tietyömerkki) | muistutus | 1 000 € | 3 000 € |
| Liikenteen hoidon, työnaikaisten järjestelyiden, työturvallisuuden vakava laiminlyönti tai puute (esim. suojatie, kielletty ajosuunta poistettu) | 2 000 € | 5 000 € | urakoitsijan edustajan vaihto |

Tilaajalla on oikeus korjauttaa puute urakoitsijan kustannuksella, ellei urakoitsija korjaa puutetta tilaajan määräämän ajan kuluessa. Tällöin kaikki kustannukset peritään kaksinkertaisina urakoitsijalta.

Tilaajalla on myös oikeus pysäyttää työt, kunnes liikennettä vaarantavat puutteet ja epäkohdat on poistettu. Nämä keskeytykset eivät oikeuta urakoitsijan lisäaikaan tai lisäkorvaukseen.

* + 1. Poikkeavan työajan korotus

Mikäli työkohde tilaajan vaatimuksesta sovitaan tehtäväksi kokonaan tai osittain yötyönä (arkisin klo 18.00–07.00) tai viikonlopputyönä (la klo 00.00–ma klo 07.00) maksetaan ko. työn osalta 30 %:n korotus.

Mikäli jyrsintätyö tilaajan vaatimuksesta sovitaan tehtäväksi kokonaan tai osittain 15.10. jälkeen ja tehdään ennen seuraavan vuoden kauden aloitusta, maksetaan 30 %:n suuruinen kylmän vuodenajan korotus.

## SUUNNITELMA- JA HINTAMUUTOKSET

Kaikista muutos- ja lisätöistä sekä niissä soveltuvista yksikköhinnoista ja vaikutuksesta urakka-aikaan on kirjallisesti sovittava tilaajan kanssa ennen ko. työhön ryhtymistä.

# ORGANISAATIOT

## TILAAJAN ORGANISAATIO/EDUSTAJAT

Tilaajan edustajat mm. turvallisuuskoordinaattori, nimetään aloituskokouksessa ja toimivaltuudet määritellään erikseen.

## URAKOITSIJAN ORGANISAATIO/EDUSTAJAT

Urakoitsijan on nimettävä tätä urakkaa varten toimivaltainen edustaja ja vastaava työnjohtaja sekä työn työturvallisuudesta vastuussa oleva henkilö. Urakoitsijan edustajan ja vastaavan työnjohtajan ja vähintään yhden työntekijän jokaisesta työryhmästä on kyettävä kommunikoidaan suullisesti ja kirjallisesti suomen kielellä.

Urakoitsijan työnjohdossa toimivalla henkilöllä tulee olla voimassa oleva katu- tai tieturvakoulutus 2 pätevyys ja työntekijöillä 1 pätevyys.

Tilaaja pidättää itselleen perustellusta syystä oikeuden hylätä urakoit- sijan esittämä työnjohto.

# YHTEISET TOIMITUKSET

## KATSELMUKSET

Tilaajan luovuttamat työalueet täsmennetään yhteisissä katselmuksissa ennen työkohteen luovuttamista urakoitsijan käyttöön.

Alustan luovuttamistapa sovitaan urakan aloituskokouksessa. Jos sitomattoman alustan muotoilu ja muu viimeistely kuuluvat tilaajan tehtäviin, urakoitsijan on ennen päällystystöiden alkua esitettävä kirjallisesti huomautuksensa alustan kaltevuus-, kantavuus-, tms. puutteista, jotka se haluaa jättää tilaajan vastuulle. Huomautukset tulee merkitä työmaapäiväkirjaan.

## TYÖMAAKOKOUKSET

Urakan toteuttamisen aikana pidetään säännöllisin välein työmaakoko- uksia. Katso myös työturvallisuusasiakirjan kohta ”Turvallisuussäännöt

1.4 Kokouskäytännöt”

## TYÖMAAPÄIVÄKIRJA

Urakoitsijan tulee pitää päivittäistä työmaapäiväkirjaa.

## KÄYTTÖÖNOTTOTARKASTUS

Työkohteen/urakan valmistuttua suoritetaan sopijapuolten läsnäollessa työn silmämääräinen tarkastus ja sovitaan mahdollisesti tarvittavista korjaustoimenpiteistä määräaikoineen sekä työkohteen tilaajan käyttöön luovuttamisen aiheuttamista liikenne- ja muista järjestelyistä.

## VASTAANOTTOTARKASTUS

Urakkaa koskeva vastaanottotarkastus ja taloudellinen loppuselvitys pidetään urakka-ajan päätyttyä.

Vastaanottotarkastuksessa sovitaan seuraavana keväänä pidettävässä jälkitarkastuksessa suoritettavat tarkastustoimenpiteet.

## TAKUUTARKASTUS

Takuutarkastus pidetään YSE 98 74 §:n mukaisesti.

# LAADUNVARMISTUS

## LAATUVAATIMUKSET JA ARVONMUUTOSPERUSTEET

Asfalttitöiden laatu arvostellaan sopimusasiakirjojen mukaisesti.

Asfalttimassatyypit ja niissä käytettävien kiviainesten laatuvaatimukset (An/FI) on esitetty tarjouslomakkeessa.

Arvonmuutokset määräytyvät asiakirjan "Arvonmuutosperusteet 2023" mukaisesti.

Massan valmistukseen käytetään sopimusasiakirjoissa määriteltyjä ja laatuvaatimukset täyttäviä sideaineita, kiviaineksia ja lisäaineita. Tilaajan suostumuksella voidaan käyttää myös tavanomaisesta poikkeavia, normaalit laatuvaatimukset täyttämättömiä raaka-aineita, jos niiden ominaisuudet ja vaikutukset päällysteen laatuun ja kestävyyteen tunnetaan riittävän hyvin ja ko. ainesten käyttö on taloudellisesti edullista tai kokeilutarkoituksessa muutoin perusteltua.

## TILAAJAN LAADUNVARMISTUS

Tilaajalla on oikeus ottaa ja tutkia kustannuksellaan sideaine-, täyte- jauhe- ja tartukenäytteet. Tarvittaessa tilaaja tekee murskaustyön aikaisia määrityksiä täydentäviä tutkimuksia asfalttikiviaineksesta sekä sirotepintauksen ja sorakadun pintaustöiden sideaineen levitykseen liittyviä tarkistuksia (kg/m2).

## URAKOITSIJAN LAADUNVARMISTUS

* + 1. Laatusuunnitelma

Urakoitsijan on laadittava tätä urakkaa koskeva laatusuunnitelma toimintansa ohjaamiseksi ja laadun varmistamiseksi. Vastaava laatu- suunnitelma on oltava myös mahdollisilla aliurakoitsijoilla ja näiden alihankkijoilla.

Urakoitsijan tulee esittää tätä urakkaa koskeva laatusuunnitelma ennen urakkasopimuksen allekirjoitusta.

* + 1. Ennakkokokeet

Urakoitsijan tulee toimittaa tilaajalle ennen työn alkua hankkimiensa kiviainesten tutkimusselostukset, joista ilmenee kiviainesten kelpoisuus päällysteen raaka-aineeksi. Urakoitsijan tulee tehdä ehdotus kunkin massaseoksen kokemusperäisestä/toiminnallisesta suunnittelusta käyttötarkoitus huomioon ottaen.

* + 1. Työnaikainen laadun seuranta

Näytteiden otossa noudatetaan menetelmää SFS-EN 12697-27. Menetelmässä on annettu ohjeet massanäytteiden otosta kuormasta, sekoittimen alta, ajoradalle levitetystä massasta, pintauksista, valuasfaltinkeittimestä, asfalttirouheesta sekä poranäytteiden otosta. Urakkasopimusasiakirjoissa määrätään, mitä näytteitä otetaan ja mitkä ominaisuudet niistä tutkitaan.

Urakoitsija huolehtii kustannuksellaan laadunohjaukseen, laadunvarmistukseen ja laadunarvosteluun kuuluvasta näytteenotosta ja tutkimuksesta. Laadunarvostelussa otetaan huomioon vain sellaiset näytteet, joiden otosta ja näytteenottopaikasta on sovittu tilaajan edustajan kanssa. Sopimusosapuolten on viipymättä toimitettava suorittamiensa laadunvalvontatutkimusten ja -mittausten tulokset toisilleen tiedoksi.

Urakoitsija tutkituttaa omalla kustannuksellaan ottamansa massanäytteet PANK-hyväksytyssä laboratoriossa, ellei asiasta muuta sovita.

* + 1. Valmiin päällysteen tutkiminen

Asfalttimassan koostumus tutkitaan ja arvostellaan massanäytteiden ja poranäytteiden perusteella. Näytteiden otossa noudatetaan menetelmää SFS-EN 12697-27.

Massamäärän, tyhjätilan ja mahdollisesti massan koostumuksen selvittämiseksi urakoitsija ottaa kustannuksellaan poranäytteet, paikkaa näytteenottoreiät ja toimittaa ne yhteisesti sovittuun PANK-hyväksyttyyn laboratorioon. Laboratoriotutkimuskustannuksista vastaa urakoitsija.

Asfalttinormien mukaisten näytemäärien lisäksi voi kumpi tahansa osapuoli tutkituttaa omalla kustannuksellaan lisäporanäytteitä esim. lajittumien tutkimiseksi mahdollisesti epäilyttävistä kohdista. Nämä tulokset otetaan laadun arvostelussa huomioon samanarvoisina kuin muutkin näytteet, jos ottopaikoista on sovittu toisen osapuolen kanssa.

Asfalttipäällysteen lajittumat ja muut työvirheet arvostellaan seuraa- vana keväänä pidettävässä jälkitarkastuksessa. Urakan lopulliset arvonmuutokset tältä osin määrätään jälkitarkastuksessa todettujen seikkojen perusteella.

# MUUT SOPIMUSASIAT / ERITYISIÄ MÄÄRÄYKSIÄ

## SOPIMUKSEN PURKAMINEN JA IRTISANOMINEN

Jos urakoitsija joutuu sellaisiin taloudellisiin vaikeuksiin, että on syytä olettaa sopimusvelvoitteiden täyttämisen vaarantuvan, tilaajalla on oikeus purkaa sopimus välittömin vaikutuksin kokonaan tai määrätyiltä osin.

Tilaajalla on oikeus purkaa sopimus välittömin vaikutuksin myös yrityksen ryhtyessä yritysjärjestelyihin, ellei urakkasopimuksen oikeuksien ja velvoitteiden siirtymisestä kirjallisesti erikseen sovita.

Tilaajalla on oikeus purkaa sopimus, mikäli tilaajalla on perusteltu syy uskoa, ettei urakoitsija kykene suorittamaan velvoitteitaan sovitun aikataulun puitteissa urakoitsijan toistuvasti viivästyttyä suorituksessaan urakoitsijasta johtuvista syistä.

Sopijapuolilla on oikeus irtisanoa sopimus päättymään kolmen (3) kuukauden irtisanomisajalla, jos toinen toistuvasti rikkoo sopimusvelvoitteensa eikä kirjallisen huomautuksen saatuaan korjaa toimintaansa 30 päivän kuluessa ilmoituksen saatuaan. Olennaisena rikkomuksena ei pidetä maksujen vähäistä myöhästymistä.

Irtisanomisaikana noudatetaan irtisanomishetkellä voimassa olevia hintoja.

Sopimuksen purkaminen on tehtävä ilmoittamalla siitä kirjallisesti sopijapuolelle.

## VAROTTAVAT RAKENTEET, LAITTEET, PUUT YMS.

Työalueella ja sen läheisyydessä olevat rakenteet ja laitteet (liikenteenohjaus-, valaistus- ja yms. laitteet sekä kalusteet, varusteet ja rakenteet) tulee tarvittaessa suojata tilaajan antamien ohjeiden mukaisesti tai järjestää töiden suoritus siten, että vahingonvaaraa ei synny.

Työkohteen lähellä olevat puut on urakoitsijan toimesta suojattava ti- laajan antamien ohjeiden mukaisesti.

## ONGELMAJÄTTEET

Urakoitsijan tulee huolehtia kustannuksellaan ongelmajätteistään lainsäädännön mukaisesti.

## ILMOITUKSET

Tilaaja ilmoittaa urakkatiedot verohallinnolle rakentamisen tiedonantomenettelyn mukaan.

Tilaaja voi julkaista työaikataulun omassa nettiportaalissaan ja antaa sen muidenkin tahojen julkaistavaksi.